భారత్‌కు ఎఫ్‌డీఐల వరద
- 22% పెరిగిన విదేశీ పెట్టుబడులు
- ఈ ఏడాది మరింతగా పెరిగే అవకాశం
- అనక్టడ్‌ సర్వేలో వెల్లడి
నవతెలంగాణ-వాణిజ్య విభాగం
        అత్యధిక విదేశీ ప్రత్యక్ష పెట్టుబడులను ఆకర్షిస్తున్న తొలి పది దేశాల్లో భారత్‌ ఒక్కటిగా చోటు సంపాధించుకొంది. వాణిజ్యం, అభివృద్ధిపై 'యునైటెడ్‌ నేషన్స్‌ ఆన్‌ ట్రేడ్‌ డెవలప్‌మెంట్‌' (అనక్టడ్‌) ఆవిష్కరించిన 'వారల్డ్‌ ఇన్వెస్ట్‌మెంట్‌ రిపోర్టు-2015' ప్రకారం 2014లో గరిష్ఠంగా ఎఫ్‌డిఐలు తరలి వచ్చిన దేశాలలో భారత్‌ తొమ్మిదో స్థానాన్ని దక్కించుకుంది. ఇంతక్రితం ఏడాదిలో మన దేశం ఈ జాబితాలో 15వ స్థానంలో ఉంది. ఈ నివేదికలోని ఇతర ముఖ్య విషయాలు.
- గతేడాది భారత్‌లోకి ఎఫ్‌డిఐల రాక 22 శాతం పెరిగి 34 బిలియన్‌ డాలర్లకు చేరాయి.
- మొత్తం ప్రపంచ దేశాల ఎఫ్‌డిఐలు16 శాతం పడిపోయి 1.23 ట్రిలియన్‌ డాలర్లుగా నమోదయ్యాయి. ఈ ఏడాది 2015లో 11 శాతం ఎఫ్‌డిఐ పెరిగి 1.4 ట్రిలియన్‌ డాలర్లకు చేరొచ్చని ఆ సంస్థ అంచనా వేసింది.
- 2015-17లో కాలంలో ఎఫ్‌డిఐల ఆకర్షణలో దేశం మూడు, నాలుగో స్థానానికి చేరొచ్చు.
- 2015లో ఎఫ్‌డిఐ రాకలో పెరుగుదల కొనసాగుతుంది.
- దేశ ఆర్ధిక వ్యవస్థ పుంజుకుంటుందని, మేక్‌ ఇన్‌ ఇండియాలో భాగంగా ముఖ్యంగా తయారీ రంగంలో ఎఫ్‌డిఐలు భారీగా నమోదయ్యే అవకాశాలున్నాయని అనక్టడ్‌ కన్సల్టెంట్‌, ఎకనామిస్టు ప్రెమిల నజరెత్‌ సత్యనంద్‌ అభిప్రాయపడ్డారు. ఇక్కడ పెట్టుబడులకు విదేశీ మదుపర్లలో స్వల్ప విశ్వాసం పెరిగిందన్నారు. ఎఫ్‌డిఐల ఆకర్షణలో తొలి పది దేశాల్లో భారత్‌ కూడా ఒక్కటన్నారు. బ్రిక్స్‌ దేశాల్లోనే భారత్‌ అత్యధికంగా ఏడాదికి 50 బిలియన్‌ డాలర్ల ఎఫ్‌డిఐలను ఆకర్షించే సామర్థ్యం ఉందన్నారు. ప్రపంచంలోనే ఆటోమొబైల్‌ రంగంలో భారత్‌కు రాణించడానికి విస్తృతావకాశలు ఉన్నాయన్నారు. 2000 ఏప్రిల్‌ నుంచి 2014 నవంబర్‌ కాలంలో ఈ రంగంలోకి మొత్తంగా 11.4 బిలియన్‌ డాలర్ల విదేశీ పెట్టుబడులు వచ్చాయి. ఢిల్లీ పరిసర ప్రాంతాలు, మహారాష్ట్రలోని ముంబయి, నాసిక్‌, ఔరంగబాద్‌, తమిళనాడులోని చెన్నరు, హౌసురు ప్రాంతాలు అధిక ఎఫ్‌డిఐలు ఆకర్షిస్తున్న వాటిలో ముందు వరుసలో ఉన్నాయి. ప్రపంచ దేశాల్లో 2014లో చైనా అత్యధికంగా ఎఫ్‌డిఐలను ఆకర్షించిన వాటిలో ముందు వరుసలో ఉంది.
మీ స్నేహితులకు రికమెండ్ చెయ్యండి